Хосе Емилио Пачеко
Birds in The Night
Валехо и Сернуда се срещат в Лима

Превод от испански: Рада Панчовска, 2006

chitanka.info

Отивайки си от перуанските води, сарделата доведе до криза риболовната индустрия и предизвика в градовете по крайбрежието нашествието на гладни морски птици.

Екселсиор, 1972

Цялата нощ чувам крилатият шум да се срутва

и, като в стихотворение на Сиснерос,

албатроси, корморани и пеликани

умират от глад насред центъра на Лима,

измъчени по бодлеровски.

Тук по тези улици от мизерия

(тъй подобно на Мексико),

Сесар Валехо е вървял, разпускал, бълнувал

и написал някои стихове.

Сега наистина го имитират, благоговеят пред него

и е „гордост за континента“.

Приживе го тъпкаха, оплюваха,

убиха го от глад и от тъга.

Каза Сернуда, че никоя страна

не е понасяла живите си поети.

Но така е добре:

Не е ли по-лоша съдба

да си Националният Поет,

когото всички поздравяват на улицата?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.